**Suplement i Certifikatës për kualifikimin profesional,**

**KOPSHTARI, Niveli III në KSHK, referuar nivelit III të KEK**

**Individi është i aftë:**

* Tё kryejё llogaritje tё thjeshta ekonomike qё lidhen me veprimtaritё profesionale të kopshtarisë.
* Të bëjë organizimin e vogël të punës në punimet e kopshtarisë.
* Të interpretojë, plotësojë dhe përgatisë dokumentacionin teknik të kopshtarit.
* Të zbatojë teknikat e ngritjes së kopshtit.
* Të mbjellë në mënyrë estetike kulturat kopshtare në kopshtin familjar të hapur.
* Të sistemojë estetikisht kopshtet familjare dhe të hapura.
* Të zbatojë agroteknologjinë e kultivimit të kulturave kopshtare.
* Të përpunojë prodhimin e kulturave kopshtare të ndryshme.
* Të mirëmbajë kopshtet dhe hapësirat e gjelbra.
* Të përdorë dhe mirëmbajë veglat, pajisjet dhe materialet e punës të kopshtarisë.
* Të zbatojë standardet e profesionit gjatë kryerjes së punimeve dhe shërbimeve në kopshtari.
* Të zbatojë rregullat e sigurisë në punë e të mbrojtjes së mjedisit gjatë kryerjes së punëve dhe shërbimeve në kopshtari.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Kopshtari”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky arsimim i jep mundësi individit t’i drejtohet tregut të punës për:

* Të shërbyer në kopshtet shtëpiake e rezidenciale në zonat urbane dhe rurale;
* Vetëpunësim në kopshtin e shtëpisë ose rezidencës vetjake.

Me përfundimin e kualifikimit profesional “Kopshtari”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).